## Uredba o uvjetima kojima moraju udovoljavati luke unutarnjih voda i o mjerilima za njihovo razvrstavanje

### NN 102/2000 (17.10.2000.), Uredba o uvjetima kojima moraju udovoljavati luke unutarnjih voda i o mjerilima za njihovo razvrstavanje

# VLADA REPUBLIKE HRVATSKE

1988

Na teme­lju članka 7. stavka 1. Zakona o lukama unutar­njih voda
(»Narodne novine«, broj 142/98), Vlada Republike Hrvatske je na sjednici održanoj
12. listopada 2000. godine donijela

## UREDBU

### O UVJETIMA KOJIMA MORAJU UDOVOLJAVATI LUKE UNUTARNJIH VODA I O MJERILIMA ZA NJIHOVO RAZVRSTAVANJE

I. ZAJEDNIČKE ODREDBE

Članak 1.

Ovom Uredbom propisuju se uvjeti i mjerila potrebna za određiva­nje luka
otvorenih za domaći i međunarodni promet, za razvrstaj luka otvorenih za javni
promet prema gospodarskom značaju, te luka posebne namjene prema djelatnostima
koje se u ­njima obav­ljaju.

II. LUKE OTVORENE ZA JAVNI PROMET

a) Uvjeti kojima moraju udovo­ljavati luke otvorene za javni promet

Članak 2.

Luka otvorena za domaći javni promet mora imati:

1. područje na kopnu i vodeni prostor gdje se mogu sigurno privezivati i
sidriti plovila;

2. u svojem području određena sidrišta izvan plovnog puta, koja su
posebno obi­lježena;

3. objekte sigurnosti plovidbe sukladno posebnim propisima;

4. uredno održava­nje dubina na mjestima za sidre­nje, prilaže­nje i
pristaja­nje;

5. obalu koja omogućuje siguran privez i zaštitu plovila u svim
vremenskim prilikama;

6. uređene i osvijet­ljene
prilazne putove i radne površine na kojima se vrši ukrcaj odnosno iskrcaj
tereta, kreta­nje osob­lja, putnika i prometnih sredstava;

7. pristan odnosno stube na
obali za prometova­nje brod-obala;

8. osiguran prihvat tekućih i
krutih otpadaka s plovila sukladno namjeni i veličini luke;

9. osigurana sredstva i
opremu za sprječava­nje šire­nja onečišće­nja, i ukla­nja­nje krutih i tekućih
otpadaka s vodenog područja luke;

10. uređeni i zaštićeni
prostor za putnike i prt­ljagu ako je luka namije­njena putničkom prometu;

11. uređaje za prekrcaj i
smještaj tereta ovisno o namjeni luke;

12. protupožarnu opremu,
ovisno o namjeni luke;

13. mogućnost organizira­nja
pruža­nja hitne zdravstvene pomoći.

Luke otvorene za domaći javni
promet u kojima je promet ma­nje­g opse­ga, kapetanija može osloboditi ispu­nje­nja
obveza iz stavka 1. točaka 2., 10., 11. i 13. ovog članka, uz uvjet da se ne
ugrožava sigurnost plovidbe, putnika i drugih sudionika u plovidbi.

Članak 3.

Luka otvorena za međunarodni javni promet mora imati:

1. područje na kopnu i vodeni prostor gdje se mogu sigurno privezivati i
sidriti plovila;

2. u svojem području određena sidrišta izvan plovnog puta, koja su
posebno obi­lježena;

3. objekte sigurnosti plovidbe sukladno posebnim propisima;

4. uredno održava­nje dubina na mjestima za sidre­nje, prilaže­nje i
pristaja­nje;

5. obalu koja omogućuje siguran privez i zaštitu plovila u svim
vremenskim prilikama;

6. uređene i osvijet­ljene prilazne putove i radne površine na kojima se
vrši ukrcaj odnosno iskrcaj tereta, kreta­nje osob­lja, putnika i prometnih
sredstava;

7. pristan odnosno stube na
obali za prometova­nje brod-obala;

8. uslugu lučkog teg­lje­nja
24 sata dnevno;

9. privezivačku službu 24
sata dnevno;

10. službu kontrole pristaja­nja,
sidre­nja, boravka i plovidbe plovila na lučkom području 24 sata dnevno;

11. osiguran prihvat tekućih
i krutih otpadaka s plovila, sukladno namjeni i veličini luke;

12. osigurana sredstva i
opremu za sprječava­nje šire­nja onečišće­nja, i ukla­nja­nje krutih i tekućih
otpadaka s vodenog područja luke;

13. uređeni i zaštićeni
prostor za putnike i prt­ljagu ako je luka namije­njena putničkom prometu;

14. uređaje za prekrcaj i
smještaj tereta ovisno o namjeni luke;

15. sredstva, opremu i osob­lje
obučeno za protupožarnu zaštitu u opse­gu koji ovisi o veličini i namjeni luke;

16. uslugu opskrbe plovila
gorivom i mazivom, pitkom vodom i električnom energijom;

17. uslugu
higijensko-sanitarne zaštite i obav­lja­nje dezinfekcije, dezinsekcije i
deratizacije plovila i luke;

18. pruža­nje poštanskih i
telefonskih usluga;

19. mogućnost organizira­nja pruža­nja hitne zdravstvene pomoći.

b) Mjerila za razvrstava­nje luka otvorenih
za javni promet

Članak 4.

Mjerila za razvrstava­nje luka otvorenih za javni promet u luke od
gospodarskog značaja za Republiku Hrvatsku su:

1. smještaj na E-plovnom
putu;

2. mogućnost smještaja
plovila ili guranih konvoja koji se koriste na relevantnim plovnim putovima
prema ­njihovoj klasi;

3. ukupni prekrcajni
kapacitet treba biti najma­nje 500.000 tona tereta godiš­nje ili promet od
10.000 putnika godiš­nje;

4. povezanost s glavnim međunarodnim
cestovnim i že­ljezničkim prometnicama;

5. pogodni uvjeti za razvoj lučke industrijske zone;

6. mogućnost rukova­nja standardnim kontejnerima.

Luke specijalizirane za rasuti teret ne moraju ispu­njavati uvjet
naveden u stavku 1. točki 6. ovog članka. Pod pojmom rasuti teret smatra se
suhi rasuti teret (engl. dry bulk cargo) i tekući teret (engl. liquid bulk
cargo).

Putničke luke moraju ispu­njavati uvjete navedene u stavku 1. točkama
1., 2., 3. i 4. ovog članka.

Na mjerila za razvrstava­nje luka otvorenih za javni promet u luke od
gospodarskog značaja za Republiku Hrvatsku odgova­rajući se primje­njuju
odredbe Europskog ugovora o glavnim unutar­njim putovima od međunarodnog značaja
(AGN) u dijelu koji se odnosi na luke od međunarodnog značaja.

Članak 5.

Mjerila za razvrstava­nje luka otvorenih za javni promet u luke od
gospodarskog značaja za županiju su:

1. prekrcajni kapacitet ispod 500.000 tona tereta godiš­nje ili promet
ma­nji od 10.000 putnika godiš­nje;

2. cestovna ili že­ljeznička povezanost s glavnim županijskim centrima.

Članak 6.

Prilikom razvrstava­nja svaka luka otvorena za javni promet mora udovo­ljiti
svim mjerilima propisanim za odgovarajuću kate­goriju luke.

III. LUKE POSEBNE NAMJENE

a) Vojne luke, luke tijela unutar­njih poslova i luke tijela državne
uprave

Članak 7.

Vojne luke, luke tijela unutar­njih poslova i luke tijela državne uprave
moraju imati:

1. područje na kopnu i vodeni prostor gdje se mogu sigurno privezivati
plovila;

2. objekte sigurnosti plovidbe;

3. uredno održava­nje dubina na mjestima za prilaže­nje i pristaja­nje;

4. obalu koja omogućava siguran privez i zaštitu plovila u svim
vremenskim prilikama;

5. uređene i osvijet­ljene prilazne putove;

6. pristan odnosno stube na obali za prometova­nje brod-obala;

7. protupožarnu obalu.

b) Industrijske luke

Članak 8.

Industrijske luke moraju imati:

1. područje na kopnu i vodeni
prostor gdje se mogu sigurno privezivati i sidriti plovila;

2. objekte sigurnosti
plovidbe;

3. uredno održava­nje dubina
na mjestima za sidre­nje, prilaže­nje i pristaja­nje;

4. obalu koja omogućava
siguran privez i zaštitu plovila u svim vremenskim prilikama;

5. uređene i osvijet­ljene prilazne putove i radne površine na kojima se
vrši ukrcaj odnosno iskrcaj tereta, kreta­nja osob­lja, putnika i prometnih
sredstava;

6. pristan odnosno stube na obali za prometova­nje brod-obala;

7. uslugu lučkog te­g­lje­nja ako u luku uplov­ljavaju brodovi kojima je
ta usluga potrebna zbog sigurnosti plovidbe;

8. privezivačku službu;

9. službu kontrole pristaja­nja, sidre­nja, boravka i plovidbe plovila
na lučkom području 24 sata dnevno;

10. osiguran prihvat tekućih i krutih otpadaka s plovila sukladno veličini
luke;

11. osigurana sredstva i opremu za sprječava­nje šire­nja onečišće­nja i
ukla­nja­nje krutih i tekućih otpadaka s vodenog područja luke;

12. uređaje za prekrcaj i smještaj tereta, ukoliko se u luci vrši
prekrcaj tereta;

13. sredstva, opremu i osob­lje obučeno za protupožarnu zaštitu u opse­gu
ovisno o veličini luke;

14. uslugu opskrbe plovila pitkom vodom, električnom energijom, gorivom
i mazivom;

15. mogućnost organizira­nja pruža­nje hitne zdravstvene pomoći.

Industrijske luke u kojima je promet ma­nje­g opse­ga, kapetanija može
osloboditi ispu­nje­nja obveza iz stavka 1. točka 7., 12. i 14. ovog članka uz
uvjet da se ne ugrožava sigurnost plovidbe, putnika i drugih sudionika u
plovidbi.

*c) Luke nautičkog turizma*

Članak 9.

Luke nautičkog turizma moraju imati:

1. područje na kopnu i vodeni prostor gdje se mogu sigurno privezivati
plovila;

2. objekte sigurnosti
plovidbe;

3. uredno održava­nje dubina
na mjestima za prilaže­nje i pristaja­nje;

4. obalu koja omogućava
siguran privez i zaštitu plovila u svim vremenskim prilikama;

5. uređene i osvijet­ljene
prilazne putove i radne površine na kojima se vrši kreta­nje osob­lja, putnika
i prometnih sredstava;

6. pristan odnosno stube na
obali za prometova­nje brod-obala;

7. privezivačku službu;

8. službu kontrole pristaja­nja,
sidre­nja, boravka i plovidbe plovila na lučkom području 24 sata dnevno;

9. osiguran prihvat tekućih i
krutih otpadaka s plovila sukladno veličini luke;

10. osigurana sredstva i
opremu za sprječava­nje šire­nja onečišće­nja i ukla­nja­nje krutih i tekućih
otpadaka s vodenog područja luke;

11. protupožarnu opremu;

12. uslugu opskrbe plovila
pitkom vodom i električnom energijom;

13. uslugu opskrbe plovila
prehrambenim proizvodima;

14. mogućnost pruža­nja poštanskih i telefonskih usluga;

15. mogućnost organizira­nja pruža­nja hitne zdravstvene pomoći.

*d) Sportske i druge luke posebne namjene*

Članak 10.

Sportske i druge luke posebne namjene moraju imati:

1. područje na kopnu i vodeni prostor gdje se mogu sigurno privezivati
plovila;

2. objekte sigurnosti plovidbe;

3. uredno održava­nje dubina na mjestima za prilaže­nje i pristaja­nje;

4. uređene i osvijet­ljene prilazne putove;

5. protupožarnu opremu.

IV. KAZNENE ODREDBE

Članak 11.

Pravna osoba koja uprav­lja lukom otvorenom za javni promet kaznit će se
za prekršaj u iznosu od 10.000 do 30.000 kuna:

1. ako luka otvorena za domaći javni promet nije oprem­ljena sukladno članku
2. stavku 1. točkama 1. do 10. i točkama 12. i 13. ove Uredbe,

2. ako luka otvorena za međunarodni javni promet nije oprem­ljena
sukladno članku 3. stavku 1. točkama 1. do 13. i točkama 15. do 19. ove Uredbe,

3. ako ne dostav­lja izvješće sukladno članku 13. ove Uredbe.

Članak 12.

Pravna ili fizička osoba koja
obav­lja lučku djelatnost u luci posebne namjene kaznit će se za prekršaj u
iznosu od 10.000 do 30.000 kuna:

1. ako industrijska luka nije
oprem­ljena sukladno članku 8. stavku 1. točkama 1. do 11. i točkama 13. do 15.
ove Uredbe,

2. ako luka nautičkog turizma
nije oprem­ljena sukladno članku 9. ove Uredbe,

3. ako sportska luka nije
oprem­ljena sukladno članku 10. ove Uredbe,

4. ako ne dostav­lja izvješće
sukladno članku 13. ove Uredbe.

V. ZAVRŠNE ODREDBE

Članak 13.

Pravna osoba koja uprav­lja lukom otvorenom za javni promet odnosno
pravna ili fizička osoba koja obav­lja lučku djelatnost u luci posebne namjene
obvezna je jednom godiš­nje dostaviti nadležnoj kapetaniji izvješće o sta­nju
dubina u akvatoriju luke i na mjestima za sidre­nje i prilaže­nje, ovjereno od
ovlaštene osobe.

Članak 14.

Luke u Osijeku, Slavonskom
Brodu, Sisku i Vukovaru koje su, teme­ljem Zakona o lukama unutar­njih voda,
postale luke od značaja za Republiku Hrvatsku i otvorenim za međunarodni
promet, dužne su se uskladiti s uvjetima iz ove Uredbe u roku od godinu dana od
dana ­njenog stupa­nja na snagu.

Članak 15.

Danom stupa­nja na snagu ove
Uredbe prestaje važiti Uredba o uvjetima kojima moraju udovo­ljavati luke
odnosno pristaništa za međunarodni promet i plovni putovi na kojima važi među­narodni
ili međudržavni režim plovidbe (»Narodne novine«, broj 53/91), u dijelu koji se
odnosi na pristaništa.

Članak 16.

Ova Uredba stupa na snagu osmog dana od dana objave u »Narodnim
novinama«.

Klasa: 342-21/00-01/02
Urbroj: 5030116-00-1
Zagreb, 12. listopada 2000.

Potpredsjednik,
zamjenik predsjednika, **dr. sc. Goran Granić,** v. r.

if !supportEmptyParas endif

Uredba, NN 102/2000-1988